mahindra singh dhoni sleeps in airport, pics goes viral | ഉറങ്ങണമെങ്കിൽ തറയിലും കൂളായി കിടക്കും ക്യാപ്റ്റൻ കൂളും ഭാര്യയും; രാജസ്ഥാനുമായുള്ള മത്സരത്തിന് പുലർച്ചെയുള്ള വിമാനത്തിൽ പോകേണ്ടതിനാൽ നിലത്ത് കിടന്നുറങ്ങി ധോണിയും ഭാര്യയും; ബാഗ് തലയിണയാക്കി താരം കിടക്കുന്ന ചിത്രം ഇൻസ്റ്റാഗ്രാമിൽ; ധോണി ചിത്രം പങ്കുവെച്ചത് 'ഐപിഎൽ മത്സരം കഴിഞ്ഞ് നിങ്ങൾക്ക് വിമാനം കയറാനുണ്ടെങ്കിൽ ഇതാണ് സംഭവിക്കുക' എന്ന കുറിപ്പോടെ - MarunadanMalayali.com
April 10, 2019 | 08:53 PM IST | Permalink
ഇന്ത്യയെ ദീർഘനാളുകൾക്ക് ശേഷം ലോകകപ്പിലേക്ക് നയിച്ച താരം മഹേന്ദ്ര സിങ് ധോണിയെ ക്യാപ്റ്റൻ കൂൾ എന്ന് വിളിക്കുന്നത് വെറുതേയല്ല. അതിനുള്ള ഉത്തമമായ ഉദാഹരണമാണ് താരം ഇപ്പോൾ സമൂഹ മാധ്യമത്തിൽ പങ്കുവെച്ചിരിക്കുന്ന ചിത്രം. വിമാനത്താവളത്തിലെ തറയിൽ ബാഗ് തലയിണയാക്കി വിശ്രമിക്കുന്ന ധോണിയുടേയും ഭാര്യ സാക്ഷിയുടേയും ചിത്രമാണ് ഇപ്പോൾ സമൂഹ മാധ്യമത്തിൽ പങ്കുവെച്ചിരിക്കുന്നത്.
ഐപിഎൽ ക്രിക്കറ്റ് മത്സരങ്ങൾ കൃത്യമായ ഇടവേളകളില്ലാതെയാണ് നടക്കുന്നതെന്നും അതിനാൽ തന്നെ താരങ്ങൾ വിശ്രമം കിട്ടാതെ കഷ്ടപ്പെടുകയാണെന്നും ഉള്ളതിന്റെ ഉത്തമ ഉദാഹരണമാണ് ചിത്രം.ഇന്നലെ കൊൽക്കത്തയുമായുള്ള മത്സരശേഷം ചെന്നൈ ടീം ജയ്പൂരിലേക്കാണ് യാത്ര ചെയ്യേണ്ടി വന്നത്. നാളെ രാജസ്ഥാനുമായാണ് ടീമിന്റെ പോരാട്ടം.
പുലർച്ചെയുള്ള വിമാനത്തിൽ പോകേണ്ടിരുന്നതിനാൽ ധോണിയും ഭാര്യ സാക്ഷിയും നിലത്ത് കിടന്നുറങ്ങുന്ന ചിത്രമാണ് ഇപ്പോൾ വൈറലായത്. ഐപിഎൽ മത്സരം കഴിഞ്ഞ് നിങ്ങൾക്ക് വിമാനം കയറാനുണ്ടെങ്കിൽ ഇതാണ് സംഭവിക്കുക...' എന്ന അടിക്കുറുപ്പോടെയാണ് എംഎസ്ഡി ചിത്രം പോസ്റ്റ് ചെയ്തത്. പിന്നാലെ ചിത്രം വൈറലായി.